Koordinointiryhmälle tiedotettiin perussäädökseen liittyvästä kehityksestä eli asetuksen (EY) N:o 1236/2005 kodifioinnista 16. tammikuuta 2019 annetulla Euroopan parlamentin ja neuvoston asetuksella (EU) 2019/125. Alkuperäistä asetusta (EY) N:o 1236/2005 oli muutettu huomattavasti useita kertoja vuosina 2005–2018. Selkeyden ja oikeusvarmuuden vuoksi se oli kodifioitu. Kodifioidulla asetuksella kumottiin asetus (EY) N:o 1236/2005 ja konsolidoitiin kaikki siihen tehdyt muutokset mutta ei muutettu valvottujen tavaroiden luetteloa.

II.Liitteessä III luetelluilla tavaroilla, joita voidaan käyttää kuolemanrangaistuksen täytäntöönpanoon tai kidutukseen mutta joilla voi olla myös muita laillisia käyttötarkoituksia (lainvalvonta), on oltava etukäteen myönnetty vientilupa, joka myönnetään tapauskohtaisesti. Myös tähän luokkaan kuuluviin tavaroihin liittyvän teknisen avun tai niihin liittyvien välityspalvelujen toimittamista varten tarvitaan etukäteen myönnetty vientilupa. Liitteeseen III eivät sisälly a) asetuksen (EU) N:o 258/2012 soveltamisalaan kuuluvat ampuma-aseet b) asetuksen (EY) N:o 428/2009 soveltamisalaan kuuluvat kaksikäyttötuotteet c) tavarat, joihin sovelletaan yhteisen kannan 2008/944/YUTP ehtoja.

I.Siinä kielletään sellaisten liitteessä II lueteltujen tavaroiden tuonti EU:hun sekä vienti ja kuljetus EU:sta tai EU:n kautta, joita ei käytännössä voi käyttää muuhun tarkoitukseen kuin kuolemanrangaistuksen täytäntöönpanoon tai kidutukseen. Myös tällaisiin tavaroihin liittyvän teknisen avun toimittaminen, erityisesti niiden käyttöä koskeva koulutus, on kielletty. Lisäksi tällaisten tavaroiden mainostaminen painetuissa tiedotusvälineissä tai internetissä tai mainosajan ostaminen niille televisiossa tai radiossa taikka niiden asettaminen esille tai tarjoaminen myytäväksi näyttelyssä tai messuilla on kielletty.

Komissio ilmoitti myös koordinointiryhmälle ja kuuli sitä myöhemmin luonnoksesta delegoiduksi säädökseksi, jolla muutetaan i) toimivaltaisten viranomaisten luetteloa (liitteessä I) ja ii) luetteloa määräpaikoista, joihin unionin yleistä vientilupaa (liite V) sovelletaan (luetteloon lisätään Gambia ja Madagaskar). Tähän mennessä on toimittu siten, että EU:n ulkopuolinen maa on sisällytetty liitteeseen V, jos se on ratifioinut asiaa koskevan kansainvälisen sopimuksen, jossa sitoudutaan poistamaan kuolemanrangaistus kaikkien rikosten osalta. Jos maa ei ole Euroopan neuvoston jäsen, kyseisen maan on täytynyt ratifioida kansalaisoikeuksia ja poliittisia oikeuksia koskevan kansainvälisen yleissopimuksen (KP-sopimus) toinen valinnainen pöytäkirja ilman varaumia . Gambia on ratifioinut KP-sopimuksen toisen valinnaisen pöytäkirjan ilman varaumia. Sama koskee Madagaskaria ja luetteloon aiemmin vuonna 2017 lisättyjä maita.

3.2.Kauppaa koskevat tiedot: tietojen ilmoittaminen

Komissio tarkasteli koordinointiryhmän jäsenten kanssa EU:n jäsenvaltioilta saatujen ja vielä toimittamatta olevien edellisiä vuosia (2017 ja 2018) koskevien tietojen tilannetta laatiakseen komission vuosikertomuksen asetuksen (EU) 2019/125 31 artiklan 4 kohdan mukaisesti. Komissio on korostanut, että kaikkien jäsenvaltioiden on ilmoitettava tiedot, vaikka vientilupia ei olisi myönnetty tai evätty.

Komissio tutki yleisemmin raportointiprosessin yhteydessä koordinointiryhmän kanssa mahdollisuutta laajentaa prosessi koskemaan muun muassa i) välityspalvelujen ja teknisen avun lupia koskevia tietoja ja ii) unionin yleisen vientiluvan käyttöä koskevia tietoja. Koordinointiryhmä keskusteli myös mahdollisuudesta sisällyttää loppukäyttäjät säännölliseen raportointiin. Yksi kansallinen toimivaltainen viranomainen katsoi, että tällaiset tiedot olisi toimitettava komissiolle ainoastaan pyynnöstä 26 artiklan 2 kohdan mukaisesti.

Edellä esitetyn perusteella komissio ilmoitti koordinointiryhmälle, että se aikoo vuoden 2019 raportointimenettelyä valmistellessaan päivittää raportointilomaketta siten, että siihen sisällytetään enemmän erilaisia tietoja.

3.3.Asetuksen (EU) N:o 2019/125 uudelleentarkastelu

Komissio tiedotti koordinointiryhmälle 32 artiklan mukaisesta asetuksen uudelleentarkasteluprosessista. Paremman sääntelyn suuntaviivojen mukaisesti komissio julkaisi heinäkuussa 2019 etenemissuunnitelman, jossa hahmotellaan uudelleentarkastelun kohdeala, kuulemismenettelyt ja sidosryhmien osallistumistavat sekä alustava aikataulu. Lisäksi se ilmoitti koordinointiryhmälle, että se pyytää osana uudelleentarkastelua (ja asetuksen 32 artiklan mukaisesti) tietoja asetuksen tietyistä osista: 33 artiklassa tarkoitetuista seuraamuksista ja 10 ja 14 artiklassa tarkoitetuista täydentävistä kansallisista toimenpiteistä.

Komissio pyysi koordinointiryhmää osallistumaan uudelleentarkasteluprosessiin välittämällä komissiolle jäsenvaltioiden näkemyksiä, huomautuksia, ehdotuksia sekä tietoja parhaista käytännöistä – ja porsaanrei’istä – joita ne ovat saattaneet havaita asetuksen päivittäisessä täytäntöönpanossa. Tässä yhteydessä ehdotettiin riskinarviointia koskevien ohjeiden laatimista tai sopivassa muodossa olevan järjestelmän käyttöönottoa vientikohteita koskevien näkemysten vaihtamiseksi.

Koordinointiryhmää kehotettiin myös lisäämään tietoisuutta julkisesta kuulemisesta ja keräämään tarvittaessa palautetta maidensa hallintojen muilta osilta.

3.4.Kidutusvälineiden kaupan vastainen allianssi

Komissio esitti ajantasaisen katsauksen kidutusvälineiden kaupan vastaisen allianssin tilanteesta ja etenkin 28. kesäkuuta 2019 hyväksytystä YK:n yleiskokouksen päätöslauselmasta ”Towards Torture-Free trade: examining the feasibility, scope and parameters for possible common international standards”. Päätöslauselmalla luotiin perusta YK:n tulevalle toiminnalle tällä alalla. Komissio on osoittanut sitoutuneisuutensa kidutusvälineiden kaupan torjuntaan tukemalla YK:n ihmisoikeusvaltuutetun toimiston työtä päätöslauselman täytäntöönpanon seurannassa.